今日同朋友食飯，近番佢番工地點，特登走入中環區。佢帶路去左間台式餐廳食飯，原來都好有驚喜。新派裝修夠哂特別午市有套餐。朋友同我都叫左個酥脆雞排肉燥飯。份量好多既雞排，酥脆香口雞肉嫩滑不會太乾身，肉燥汁好多拌飯岩岩好，醬汁味濃好香，流心蛋半熟蛋香重，味道整體不錯。另外點左一個燉飯。見到旁邊有人叫就試試。飯粒吸盡忌廉香，幼滑味濃不會太膩，大蝦先煎香好香口，入口爽彈。我叫左水果茶，茶味不算太突出，甜甜的果味略微不夠。